Nkandla-heining val glo uitmekaarNkandla Volgens die koerant het verslaggewers Nkandla besoek en gesien dat dele van die heining heeltemal gebreek is terwyl ander dele gelap is met stukke hout en ander voorwerpe. Zuma se 8,9ha woning in KwaZulu-Natal is omring deur twee 3m-hoë heinings. Die binnenste heining het sowat R8,2 miljoen gekos. Die buitenste heining is besig om uitmekaar te val. Volgens die Sunday Times is daar ook skade aan die heining naby Zuma se hoofwoning. Die heining naby een van die waghuise is glo omgestamp terwyl die gedeelte van die heining naby die rondawels heeltemal omgeval het en deur stompe regop gehou word. Volgens die berig is daar ook ŉ gat in die heining rondom die veiligheidskompleks. Die kontrak vir die oprigting van die heining is toegeken aan die Durbanse sakevrou Thandeka Nene, wat se maatskappy werk van nagenoeg R98 miljoen gekry het vir die Nkandla-projek. Die kontrak vir die heining is egter later gekanselleer en aan Betafence Projects toegeken.